যুজবেন্দ্র চাহাল
যুজবেন্দ্র চাহাল (হিন্দি: युजवेन्द्र चहल; জন্ম: ২৩শে জুলাই ১৯৯০) একজন ভারতীয় জাতীয় দলের ক্রিকেটার এবং সাবেক দাবাড়ু। তিনি একদিনের আন্তর্জাতিক ও টুয়েন্টি২০ আন্তর্জাতিকে ভারত জাতীয় ক্রিকেট দলের প্রতিনিধিত্ব করেন। এছাড়া তিনি দাবায় যুব বিভাগে আন্তর্জাতিক অঙ্গনে ভারতে প্রতিনিধিত্ব করেছেন। তিনি ঘরোয়া ক্রিকেটে হরিয়ানা ক্রিকেট দল ও ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের হয়ে খেলে থাকেন। তিনি একজন লেগ ব্রেক বোলার। চাহাল দ্বিতীয় খেলোয়াড় হিসেবে টি২০-তে ৬ উইকেট নিয়েছেন।